From: waseems@sco.COM (Waseem Siddiqi)
Newsgroups: soc.culture.asean
Subject: The Sultans fight back
Date: 27 Jan 93 21:14:23 GMT
Organization: SCO Canada, Inc.

I thought Ketua Hakim Negara are suppose to be neutral on 
constitution issues until it comes up in the court. So why
is Tun Salleh Abbas getting invovlved here?

-------------------------------------------------------------------
Article ini dipetik dari Hizbi-Net

 >> IN%"hizbinet@mcs213k.cs.umr.edu"

            SYOR TUN SALLEH ABAS (BEKAS HAKIM NEGARA)

                     PERKEMASKAN MAJLIS RAJA


Tun Salleh Abas, Ketua Hakim Negara yang dihalang dari bertugas,
mengingatkan rakyat Malaysia supaya tidak memansuhkan "Immunity"
yang membawa maksud kekebalan raja-raja, sebaliknya memperkemaskan
Majlis Raja-Raja bagi memastikan raja-raja tidak kebal.

Memansuhkan kekebalan raja-raja seperti disebut-sebut oleh UMNO
sekarang samalah implikasinya dengan memansuhkan Institusi Raja-
Raja walaupun belum disebut "Republik".

Tun Salleh Abas mengingatkan mana-mana raja yang SETUJU dengan
cadangan mencabut kekebalan itu bererti mereka "menggali kubur
sendiri".  Tun Salleh Abas berkata demikian kepada kira-kira 5,000
orang pemimpin di semua peringkat negeri Kelantan dalam satu
perhimpunan khas di Istana Balai Besar.  Semua pemimpin termasuk
Menteri Besar dan exco kerajaan negeri turut hadir. Hadir sama
ialah imam-imam masjid seluruh Kelantan.  Majlis dimulakan dengan
Solat Hajat di Masjid Muhammadi.

Menurut Tun Salleh Abas, "Immunity" raja-raja sebagaimana yang
termaktub di bawah Perkara 83(4) Perlembagaan Persekutuan tidak
bermakna kebal sepenuhnya kerana ia tertaluk di bawah Majlis Raja-
raja.

"Dengan itu, tugas kerajaan adalah mengemaskinikan kedudukan Majlis
Raja-raja dan bukannya membuang kekebalan raja-raja melalui pindaan
terhadap Perkara 83(4) ini.  Jika dibuang Perkara 83(4) bermakna
institusi raja-raja itu sendiri turut terbuang.

"Bagaimana boleh dikatakan tidak meruntuhkan institusi raja-raja
dengan tindakan ini sedangkan perkara 83(4) adalah tiang seri
institusi tersebut.  Kita tidak boleh mendakwa tidak mahu
meruntuhkan sesebuah rumah jika pada masa yang sama tiang serinya
kita robohkan.  Dengan sendirinya rumah tersebut akan runtuh" jelas
Tun Salleh.

Tun Salleh mencadangkan, Majlis Pangkuan Raja yang berhak melantik
sultan dan raja bagi setiap negeri sekarang diletakkan sepenuhnya
di bawah Majlis Raja-Raja yang diperkemaskan itu.

Antara kaedah yang boleh dibuat, kata Tun Salleh, majlis ini perlu
dinasihati oleh mereka yang benar-benar pakar membolehkan raja-raja
membuat keputusan dengan tepat dan bijaksana.

"Ini dipraktikan oleh Raja Thai dan juga di Jepun.  Sebab itulah,
kalau kita lihat keputusan Raja Thai, ia biasanya tepat dan
disokong oleh rakyatnya," kata Tun Salleh.

Majlis Raja-Raja juga, katanya, berhak melantik bakal raja sesebuah
negeri bagi memastikan raja yang dilantik benar-benar orang terbaik
dikalangan mereka.

Majlis ini hendaklah juga diberikan hak sepenuhnya memperakukan
pertabalan seseorang raja atau sultan dan diberikan hak untuk
membuang mana-mana raja yang melakukan kesalahan.

Tun Salleh berkat, kalau beliau berdemdam dengan Sultan Johor,
berikutan kes pemecatannya sewaktu baginda menjadi Yang di Pertuan
Agong dulu, tentunya beliau boleh berkata "padan dengan muka"

Tetapi, katanya beliau tidak pernah menyimpan dendam dan percaya
buat masa ini sistem Raja Berperlembagaan perlu bagi negara kita.

Mohd Isa Abu
Harakah Disember 21, 1992
-------------------------------------------------------------------------
-- 
Waseem A. Siddiqi                                 Tel:   (416) 922 1937 
SCO Canada                                        email: waseems@sco.com 
Toronto, Canada                                          utcsri!scocan!waseems
Newsgroups: soc.culture.asean